Man of Aran

Man of Aran () 1934an Robert J. Flaherty zinemagileak filmatutako filma da, Irlandako mendebaldeko kostalde urrunean dauden Aran uharteetako biztanleen bizimodu latzari buruzko dokumentala da. Txuri-beltzean egina dago. Film honek uhartetarren antzinako erako bizimodua eta eskuz eginiko euren itsasontziak agertzen dizkigu, beren eguneroko jarduerak dokumentatzen ditu, adibidez, itsaslabarretako arrantza, patata ereitea uharteetako harkaitzen arteko lur sail emankor eskasean, eta marrazoen ehiza, hauen olioaz lanparak argiztatzen baitziren. Egoera batzuk aurrez prestatutakoak dira, esate baterako marrazo ehiztariak bat-bateko itsas enbataren erdian galtzeko zorian daudenekoa. Bestalde, bertan agertzen den familiaren kideak berez ez ziren senideak, euren abizenei so eginez ondo ikus liteke, aitzitik, uhartetarren artean beren ezaugarri fotogenikoen arabera aukeratutako jendea izan zen.

Film honen filmaketako gorabeherei buruzko 1977ko dokumentala ere badago, hau "Man of Ireland" filmeko DVDan beste hainbat gehigarriekin batera agertzen da, dokumental honen arabera Arango uhartetarrak film hura filmatu zen garairako jadanik ez ziren marrazo ehizan jarduten, jarduera hau filma burutu zeneko 50 urte lehenago alboratua baitzuten. Man of Aran filma gizarte modernoaren garaiaren muga-mugan galtzear dagoen antzinako gaeldar kulturaren Flahertyk duen ikuspuntua islatzen du, alegia bertan agertzen diren jarduera eta antzinako bizimodua film hau filmatu zen 1930eko hamarkadarako jadanik galdua zegoen. Halere, honek azaleratzen duen drama dela eta, harrigarria da, filmak mendebaldeko irlandar landa eta itsasaldeko paisaia ikusgarriak ere ederki azaltzen dizkigu.

Film hau garai bateko Aran uharteetako bizimodu eta kultura ezagutu nahi dituen edozeinentzat da egokia. Aipatzekoa da film honen sarreran Flahertyk idatziz ematen duen hitzaurrekoa:

 Antzezleak 
 Colman 'Tiger' King — Arango gizona
 Maggie Dirrane — Bere emaztea
 Michael Dirrane — Bere semea
 Pat Mullin — Marrazo ehiztaria
 Patch 'Red Beard' Ruadh — Marrazo ehiztaria
 Patcheen Faherty — Marrazo ehiztaria
 Tommy O'Rourke — Marrazo ehiztaria
 'Big Patcheen' Conneely of the West — Txalupako gizona
 Stephen Dirrane — Txalupako gizona
 Pat McDonough	— Txalupako gizona

 Kanpo estekak 
 "Man of Aran" filmaren fitxa IMDB webgunean ikusgai 
 "Man of Aran" filmaren fitxa Allmovie webgunean ikusgai 
 "Man of Aran" filmaren lehenbiziko 10 minutuak ikusgai  

Kategoria:Erresuma Batuko film dokumentalak
Kategoria:Irlandako film dokumentalak
Kategoria:Ingelesezko filmak
Kategoria:Irlanderazko filmak
Kategoria:Galway konderrian girotutako filmak
Kategoria:Aran uharteak
Kategoria:Uharteetan girotutako filmak
Kategoria:Zuri-beltzeko filmak